Terminación -uela (toponimia)

A Terminación -uela ye común en a toponimia aragonesa (en concreto a provincia de Teruel), encara que ye present en muitas atras zonas. Se relaciona con o sufixo -uelo, y ye un claro derivato d'o sufixo latín -OLUS. Indica lugars chicoz y se fa servir pa creyar diminutivos toponimicos.

Pa bel autor ye un diminutivo aplicato a un lugar que primero se deciba sin de diminutivo, esto podría estar lo caso de Cerveruela, que apareixe en cualques fuents antigas como Cervera.

O filologo Agustín Ventura Conejero interpretó l'abundancia de toponimos en -uela en a provincia de Teruel como resultau d'una fosilización d'o diminutivo latín -OLUS. Seguntes este autor l'antedito sufixo s'aplicó a ixos toponimos pa indicar que os nuclios habitaus yeran prou chicos u pa dar-lis un matiz afectivo Agustín Ventura Conejero: Notas sobre Teruel antiguo y medieval. Revista Teruel, nº 47 ,1972, p 85. Tamién proposó que beluns d'estos toponimos serían villas romanas por a on pasaban vías romanas. Agustín Ventura Conejero Las inscripciones romanas e ibéricas de la provincia de Teruel. Revista Teruel, nº 54, chulio-aviento de 1975. Manimenos os eixemplos que da son Aldehuela, Rubielos, La Iglesuela, Escorihuela, Mosqueruela y Nogueruelas, estando clarament d'orichen medieval y aragonés os dos zagueros (diminutivos de Mosquera y Noguera, y que tamién podemos trobar en atras parz d'Aragón). Por atra part Aldehuela ye a forma actual d'Aldeyuela, que se remonta a l'arabe Aldeya, estando tamién medieval.

En a toponimia tamién se troba a forma masculina d'este sufixo, como en "Teruel", "Pallaruelo", "Pozuelo"/"Pozuel", "Pedruel", "Rubiuelos", pero no tan a sobén.

 Ortografía 
En os documentos medievals a sobén amanixen latinizatos con -ola, y a vegatas como olla marcando una l cheminata por hipercorrección grafica, pero que en os casos de "Rubiellos" pueden esplicar-se por influencia ortografica d'o catalán, on se pronuncia una l cheminata dezaga de e u i, (clorofil·la, goril·la).

O diftongo -ue- desembolica dezaga d'una -r- una pronunciación /güé/, como en /Esquirgüelo/ u /Zirgüello/, pronunciación que no siempre ye posible de testimoniar en os textos antigos y a vegatas ye marcata con una -h-, (Cabrihuel, Terhuel, Noguerhuelas, Ruvihuelos, Ombrihuela). D'alcuerdo con as normas ortograficas de l'Academia de l'Aragonés esta g no s'escribe: esquiruelo, ciruello, Teruel, etcetera.

 Lista de toponimos con sufixo -uela en Aragón 
Abechuela.
Argualas (forma con fonetica aragonesa arcaica, equivalent a Eruelas en aragonés cheneral).
Veruela.
La Escaliuela.
Ceresuela.
Cerveruela.
Cosculluela.
Esteruelas.
Ferreruela.
Figueruelas.
La Iglesuela.
Lagueruela.
Lanzuela.
Mosqueruela.
Moyuela.
Nogueruelas.
Royuela.
Sarzuela de la Loma.
Serrezuela.
Tarayuela.

 Lista de toponimos con sufixo -uela cerca d'Aragón 
Las Griguelas.

 Referencias 

 Veyer tamién 
Sufixo -uelo.
Diminutivo toponimico.

Uela
Categoría:Diminutivo toponimico